|  |  |
| --- | --- |
|  | **EELNÕU** |
|  | 01.06.2022 nr 1-4/22/47 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Vallavalitsusele riigihanke korraldamiseks ja lepingu sõlmimiseks nõusoleku andmine (Tamsalu jäätmejaama haldamine)** |
|  |
| Võttes aluseks kohaliku omavalitsuse üksuse finantsjuhtimise seaduse § 28 lg 3 ning Tapa Vallavolikogu 28.01.2019 määruse nr 47 “Tapa vallavara valitsemise kord” § 6 lg 1 p 2:   1. Anda Tapa Vallavalitsusele nõusolek korraldada riigihange Tamsalu jäätmejaama haldamiseks. Hankeleping sõlmitakse perioodiks 01.01.2023 – 31.12.2025. 2. Otsus jõustub teatavakstegemisest.   Käesoleva otsuse peale võib esitada Tapa Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama või esitada kaebuse Tartu Halduskohtu halduskohtumenetluse seadustikus sätestatud korras. | |

|  |
| --- |
| *(allkirjastatud digitaalselt)*  Alari Kirt  volikogu esimees |

|  |  |  |
| --- | --- | --- |
| **Seletuskiri** | | |
| Vastavalt jäätmeseadusele on kohaliku omavalitsuse ülesandeks korraldada oma haldusterritooriumil kodumajapidamises tekkivate ohtlike jäätmete kogumist ja nende üleandmist jäätmekäitlejatele ning jäätmete sortimist, sealhulgas liigiti kogumist, et võimaldada nende taaskasutamist võimalikult suures ulatuses.  Tamsalu jäätmejaama asukohaga Raudtee tn 4 haldajaks on Tapa Vallahooldus, kelle palgal on töötaja ja kes teostab territooriumi hooldust ning tasub kommunaal- ja muud kulud.  Jäätmete äraveoks ja käitlemiseks on 2017.a läbiviidud riigihanke „Tamsalu valla jäätmejaamast ohtlike, klaasi-, riide-, puidu-, suur- ja eterniidijäätmete äravedu ja käitlemine“ tulemusel sõlmitud leping AS-ga Eesti Keskkonnateenused. Nimetatud leping lõpeb 31.12.2022.  Käesoleva hankega soovib vallavalitsus viia Tamsalu jäätmejaama toimimise samadele alustele kui Tapa jäätmejaam ehk plaanitakse osta nn täisteenust, kus jäätmejaama haldamine antakse täies mahus üle pädevale ettevõttele.  See tähendab, et teenus sisaldab kõiki jäätmejaama opereerimiseks vajalikke toiminguid ja kulusid (jäätmete kogumine, vedu ning käitlus, tööjõukulud, inventar, territooriumi hooldus ning muud kaasnevad kõrvalkulud).  Jäätmete käitlemise eest makstakse vastavalt tegelikele kogustele ühikuhindade alusel.  Samuti viiakse jäätmeliikide kogumine sarnaseks Tapa jäätmejaamaga.  Tapa valla elanikelt tasuta vastuvõetavate jäätmete nimekiri:   * segapakend (taaskasutatavad jäätmed 15 01 jaotises); * vanapaber ja papp (20 01 01); * elektri- ja elektroonikajäätmed (20 01 21\*, 20 01 23\*, 20 01 34, 20 01 35\*, 20 01 36); * metallijäätmed (20 01 40); * kodumajapidamistest pärinevad ohtlikud jäätmed ja ohtlike jäätmetega saastunud pakendid (20 01 jaotises olevad tärniga (\*) tähistatud jäätmed ja 15 01 10\*); * vanarehvid (16 01 03); * plastid (20 01 39); * suurjäätmed (20 03 07); * biolagunevad aia- ja haljastujäätmed (20 02 01); * puidujäätmed (20 01 38); * tekstiilijäätmed (20 01 10, 20 01 11).   Jäätmevaldaja käest tasu eest vastuvõetavate jäätmete nimekiri:   * klaasijäätmed (20 01 02, 17 02 02); * asbesti sisaldavad ehitusmaterjalid (17 06 05\*); * ehitus- ja lammutussegapraht (17 09 04).   Lisaks antakse Tamsalu jäätmejaama haldajale üle Kaeva külas reoveepuhasti territooriumil asuva kompostimisväljaku haldamine, kuhu kogutakse biolagunevaid aia- ja haljastusjäätmeid.  Kompostimisväljakul Tapa valla elanikelt biolagunevate aia- ja haljastusjäätmete vastuvõtmiseks ning nõuetekohane käitlemiseks on sõlmitud leping Ragn-Sells AS-ga perioodiks 01.05.2020 - 15.12.2022.  Tamsalu jäätmejaama korralikuks toimimiseks oleks vajalik teha mõned investeeringud.  Vajalik on asfalteerida pinnasekattega ala (~ 600 m2), mille kulu on umbes 30 000 eurot ning laiendada olemasolevat platsi.  Tamsalu jäätmejaamas puudub praegu autokaal, millega oleks võimalik kaaluda kõiki vastuvõetavaid jäätmeid ning mis võimaldaks otseühendust KOVGIS EVALD jäätmemooduliga. Olemas on kaaluga kahveltõstuk (rokla), mis võimaldab kaaluda ainult väiksemaid koguseid (kuni 2 tonni), mistõttu puudub osaliselt kontroll tegelikult käideldavate jäätmekoguste üle. Näiteks Tapa jäätmejaama paigaldatud autokaalu maksumus oli 35 880 eurot.  Praegu on Tamsalu jäätmejaama ja kompostimisväljaku aastased kulud järgmised:   * personalikulu, kommunaalkulu ja hoolduskulu ~ 15000 eurot; * jäätmete äravedu ja käitlemine ~ 45 000 eurot; * kompostimisväljak halduskulu ~ 6500 eurot; * kompostimisväljakule kogutud biolagunevate aia- ja haljastusjäätmete nõuetekohane käitlemine ~ 10 000 eurot.   Jäätmejaama üleandmisel pädevale ettevõttele halduskulud mingil määral kindlasti suurenevad, aga kõik kulud tuleb nii või teisiti vallal kanda, kas siis läbi professionaalse jäätmekäitlusfirma või teostades ise hooldustöid ja makstes kommunaalkulud ning palgates jäätmejaama töötaja.  Töötaja leidmisel tuleb arvestada sellega, et jäätmejaamas töötav inimene peab oskama jagada elanikele teavet jäätmete sortimise ja vastuvõetavate jäätmeliikide ning nende edasise käitlemise osas. Samuti peab ta olema hea suhtlemisoskusega, õppimisvõimeline ning oskama kasutada arvutit.  Vallavalitsusel pole ka jäätmekäitlusettevõttega sarnast pädevust ja oskusi vastava spetsialisti koolitamiseks.  Eeltoodut arvesse võttes võib riigihanke eeldatav maksumus olla kuni 250 000 eurot.  Õigusakti rakendamisega kaasnevad kulud kaetakse valla eelarvest ja planeeritakse eelolevate perioodide eelarvetesse vastavalt riigihanke tulemusel pakutud maksumustele. | | |
|  | | |
| Eelnõu ja seletuskirja koostaja | Hankespetsialist Ene Orgusaar |
| Eelnõu esitaja ja ettekandja |  |