|  |  |
| --- | --- |
|  | **EELNÕU** |
|  | 01.06.2022 nr 1-4/22/45 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Vallavalitsusele riigihanke korraldamiseks ja lepingu sõlmimiseks nõusoleku andmine (tehniline valveteenus)** |
|  |
| Võttes aluseks kohaliku omavalitsuse üksuse finantsjuhtimise seaduse § 28 lg 3 ning Tapa Vallavolikogu 28.01.2019 määruse nr 47 “Tapa vallavara valitsemise kord” § 6 lg 1 p 2:   1. Anda Tapa Vallavalitsusele nõusolek korraldada riigihange tehnilise valveteenuse tellimiseks. Hankeleping sõlmitakse perioodiks 01.10.2022 – 30.09.2025. 2. Otsus jõustub teatavakstegemisest.   Käesoleva otsuse peale võib esitada Tapa Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama või esitada kaebuse Tartu Halduskohtu halduskohtumenetluse seadustikus sätestatud korras. | |

|  |
| --- |
| *(allkirjastatud digitaalselt)*  Alari Kirt  volikogu esimees |

|  |  |  |
| --- | --- | --- |
| **Seletuskiri** | | |
| Tehniline valve turvaseaduse tähenduses on valveobjekti kaugjälgimine, mille eesmärk on häire- ja jälgimisseadmestiku abil tuvastada ründeoht või rünne ning häireteatele kiiresti reageerida.  Teenuse osutamisel edastatakse lokaalse valvesüsteemi signaalid raadio- ja/või telefonimodemi abil juhtimiskeskusesse.  Vastavalt turvaseaduse § 43 peavad valveteenuse pakkujad omama Politsei- ja Piirivalveameti poolt väljastatavat tegevusluba.  Tapa Vallavalitsus viis 2019. a läbi riigihanke „Tehniline valveteenus“ perioodiks 01.05.2019 - 30.09.2022. Esitati 3 pakkumust.  Eduka pakkumuse esitas AS G4S Eesti ja leping sõlmiti maksumusega 15 330,00 eurot käibemaksuga.  Seoses lepingute lõppemisega on vajalik viia läbi uus riigihange ning sõlmida teenuse osutamiseks leping.  Valveteenust tellitakse 21 objektil.  Hankelepingu eeldatav maksumus eelnõus nimetatud perioodiks on kuni 25 000 eurot koos käibemaksuga.  Õigusakti rakendamisega kaasnevad kulud kaetakse valla eelarvest ja planeeritakse eelolevate perioodide eelarvetesse vastavalt riigihanke tulemusel pakutud maksumustele. | | |
|  | | |
| Eelnõu ja seletuskirja koostaja | Hankespetsialist Ene Orgusaar |
| Eelnõu esitaja ja ettekandja |  |